Owens Valley Radio Observatory

Owens Valley Radio Observatory alebo Big Pine Observatory je rádioastronomické observatórium pod správou ústavu California Institute of Technology v USA (-118°17'; +37°14'; 1 230 m). Prvým prístrojom bol paraboloid s priemerom 27,4 m, pracujúci od roku 1958 na vlnových dĺžkach až do 3,8 cm. V súčasnosti má observatórium dva takéto prístroje, ktoré od r. 1970 s novším 40 m paraboloidom tvoria interferometer dosahujúci rozlišovaciu schopnosť 0,002". Vybavenie observatória dopĺňa 10 m rádioteleskop na kratšie vlnové dĺžky.